Document ID: 31994D0794

ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Δεκεμβρίου 1994 για την τροποποίηση της απόφασης 94/474/ΕΚ σχετικά με ορισμένα προστατευτικά μέτρα τα οποία αφορούν την σπογγώδη εγκεφαλοπάθεια των βοοειδών και την ακύρωση των αποφάσεων 89/469/ΕΟΚ και 90/200/ΕΟΚ (94/794/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που ισχύουν στον τομέα των ενδοκοινοτικών συναλλαγών όσον αφορά ορισμένα ζωντανά ζώα και προϊόντα, και που αποσκοπούν στην ολοκλήρωση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,
την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους στον τομέα των ενδοκοινοτικών συναλλαγών που αποσκοπούν στην ολοκλήρωση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,
Εκτιμώντας:
ότι έχουν αναφερθεί κρούσματα σπογγώδους εγκεφαλοπάθειας των βοοειδών (ΣΕΒ) στο Ηνωμένο Βασίλειο-
ότι, για την προστασία της δημόσιας υγείας και της υγείας των ζώων στην Κοινότητα, η Επιτροπή έχει εκδώσει έναν ορισμένο αριθμό αποφάσεων, και ιδίως την απόφαση 94/474/ΕΚ της 27ης Ιουλίου 1994 σχετικά με ορισμένα προστατευτικά μέτρα που αφορούν την σπογγώδη εγκεφαλοπάθεια των βοοειδών, με την οποία ακυρώνονται οι αποφάσεις 89/469/ΕΟΚ και 90/200/ΕΟΚ (4)-
ότι, ως αποτέλεσμα των ληφθέντων μέτρων στο Ηνωμένο Βασίλειο, σημειώθηκε ύφεση της εν λόγω επιδημίας-
ότι λαμβάνονται διαρκώς νέες πληροφορίες- ότι, κατά συνέπεια, η κατάσταση πρέπει διαρκώς να αναθεωρείται-
ότι η Επιτροπή έχει πραγματοποιήσει κτηνιατρική επιτροπή μαζί με την επιστημονική λεπτομερή εξέταση της κατάστασης και όλων των συναφών επιστημονικών πληροφοριών-
ότι η απαγόρευση της χορήγησης σε μηρυκαστικά τροφής από κρεατοστεάλευρα (meat and bone meal - MBM) προέλευσης μηρυκαστικών, τον Ιούλιο του 1988, υπήρξε το κυριότερο μέτρο για τον έλεγχο της νόσου ΣΕΒ-
ότι, εντούτοις, η απαγόρευση αυτή δεν υπήρξε πλήρως αποτελεσματική για την πρόληψη της εκδήλωσης της εν λόγω νόσου σε βοοειδή τα οποία γεννήθηκαν μετά από τον Ιούλιο του 1998-
ότι, εντούοις, κατά τη γνώμη της επιστημονικής κτηνιατρικής επιτροπής, η αποτελεσματικότητα της απαγόρευσης αυτής της τροφής αυξάνεται συνεχώς, και έχει αποδειχθεί ότι η φυσική και οριζόντια μετάδοση είναι μικρή- ότι, κατά συνέπεια, είναι πολύ μικρός ο κίνδυνος να εκτεθούν στην εν λόγω νόσο άνθρωποι εξ αιτίας κρέατος που προέρχεται από βοοειδή τα οποία έχουν γεννηθεί στο Ηνωμένο Βασίλειο μετά την 1 Ιανουαρίου 1992- ότι η επιστιμονική κτηνιατρική επιτροπή συστήνει την άρση των περιορισμών σχετικά με τον κίνδυνο της εν λόγω νόσου και που αφορούν το εν λόγω κρέας-
ότι, επομένως, είναι αναγκαίο να τροποποιηθεί η απόφαση 94/474/ΕΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το άρθρο 4 της απόφασης 94/474/ΕΚ αντικαθίσταται από το ακόλουθο κείμενο:
"Άρθρο 4
1. Το Ηνωμένο Βασίλειο δεν πρέπει να αποστέλει από το έδαφός του προς το έδαφος των λοιπών κρατών μελών νωπό κρέας βοοειδών.
2. Η απαγόρευση που αναφέρεται στην παράγραφο 1 δεν ισχύει για τα ακόλουθα κρέατα:
i) νωπό κρέας που προέρχεται από βοοειδή τα οποία έχουν γεννηθεί μετά από την 1 Ιανουαρίου 1992- σ' αυτήν την περίπτωση, το ακόλουθο κείμενο πρέπει να προστίθεται στο υγειονομικό πιστοποιητικό το οποίο αναφέρεται στο παράρτημα IV της οδηγίας 64/433/ΕΟΚ:
"Νωπό βόειο κρέας που προέρχεται από βοοειδή τα οποία έχουν γεννηθεί μετά από την 1η Ιανουαρίου 1992", ή
ii) νωπό κρέας που προέρχεται από βοοειδή τα οποία ενώ στο Ηνωμένο Βασίλειο έχουν παραμείνει μόνο σε εκμεταλλεύσεις στις οποίες δεν έχει διαπιστωθεί κανένα κρούσμα ΣΕΒ κατά τη διάρκεια της προηγούμενης εξαετίας- στην περίπτωση αυτή, το ακόλουθο κείμενο πρέπει να προστίθεται στο υγειονομικό πιστοποιητικό το οποίο αναφέρεται στο παράρτημα IV της οδηγίας 64/433/ΕΟΚ:
"Νωπό βόειο κρέας που προέρχεται από βοοειδή τα οποίο ενώ στο Ηνωμένο Βασίλειο έχουν παραμείνει μόνο σε εκμεταλλεύσεις στις οποίες δεν έχει διαπιστωθεί κανένα κρούσμα ΣΕΒ κατά τη διάρκεια της προηγούμενης εξαετίας", ή
iii) νωπό κρέας που προέρχεται από βοοειδή τα οποία έχουν γεννηθεί πριν από την 1η Ιανουαρίου 1992 και τα οποία έχουν παραμείνει συνεχώς σε εκμετάλλευση στην οποία έχουν διαπιστωθεί ένα ή περισσότερα κρούσματα ΣΕΒ κατά τη διάρκεια της προηγούμενης εξαετίας, εφόσον το ακόλουθο κείμενο προστίθεται στο υγειονομικό πιστοποιητικό που προβλέπεται στο παράρτημα IV της οδηγίας 64/433/ΕΟΚ:
"Νωπό αποστεριωμένο βόειο κρέας υπό τη μορφή μυών από τους οποίους έχουν αφαιρεθεί οι σύμφυτοι ιστοί, συμπεριλαμβανομένων των εμφανών νευρικών και λεμφικών ιστών"."
Άρθρο 2
Τα κράτη μέλη τροποποιούν τα μέτρα τα οποία εφαρμόζουν στον τομέα των συναλλαγών, έτσι ώστε τα μέτρα αυτά να καταστούν σύμφωνα με την παρούσα απόφαση. Ενημερώνουν σχετικά αμέσως την Επιτροπή.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 14 Δεκεμβρίου 1994.

Labels: 3
18
17
6